
ЧӐВАШ РЕСПУБЛИКИН
САККУНӖ

ТӐВАН ҪӖРШЫВА ХӲТӖЛЕСЕ 
ПУҪӖСЕНЕ ХУНИСЕНЕ ЧӐВАШ РЕСПУБЛИКИН 
ТЕРРИТОРИЙӖНЧЕ ӖМӖР АСӐНСА ПУРӐНМАЛЛА ТӐВАС ЕНӖПЕ ПРАВӐН УЙРӐМ ХУТШӐНӐВӖСЕНЕ ЙӖРКЕЛЕССИ ҪИНЧЕН

Чӑваш Республикин Патшалӑх Канашӗ 
2025 ҫулхи ака уйӑхӗн 24-мӗшӗнче 
йышӑннӑ

1 статья. Ҫак Саккун йӗркелекен ыйтусем
Ҫак Саккун Раҫҫей Федерацийӗн "Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвасси ҫинчен" 1993 ҫулхи кӑрлач уйӑхӗн 14-мӗшӗнчи 4292-I №-лӗ саккунӗпе (малалла – Раҫҫей Федерацийӗн "Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвасси ҫинчен" саккунӗ), Федерацин "Раҫҫей Федерацийӗн субъекчӗсенче халӑх влаҫне йӗркелемелли пӗтӗмӗшле принципсем ҫинчен" 2021 ҫулхи раштав уйӑхӗн 21-мӗшӗнчи 414-ФЗ №-лӗ саккунӗпе килӗшӳллӗн Тӑван ҫӗршыва хӳтӗлесе пуҫӗсене хунисене Чӑваш Республикин территорийӗнче ӗмӗр асӑнса пурӑнмалла тӑвас енӗпе (малалла ҫавӑн пекех – Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвасси) правӑн уйрӑм хутшӑнӑвӗсене йӗркелет. 

2 статья.	Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвасси 
Ӗмӗр асӑнса пурӑнма тивӗҫлисем:
1) вӑрҫӑ пынӑ чухне, ытти ҫар задачисене пурнӑҫланӑ чухне е ҫар тивӗҫӗсене пурнӑҫланӑ чухне Тӑван ҫӗршыва хӳтӗлесе пуҫӗсене хунисем;
2) ытти патшалӑх территорийӗсенче ҫар тивӗҫне пурнӑҫланӑ чухне пуҫӗсене хунисем;
3) Тӑван ҫӗршыва хӳтӗленӗ чухне суранланнине, контузи пулнине, сусӑрланнине е чирленине пула вилнисем (ҫакӑ хӑҫан пулса тухнине шута илмесӗр), ҫавӑн пекех вӑрҫа пынӑ чухне, ытти ҫар задачисене пурнӑҫланӑ чухне е служба тивӗҫӗсене пурнӑҫланӑ чухне хыпарсӑр ҫухалнисем;
4) ҫапӑҫу вӑхӑтӗнче сиксе тухнӑ лару-тӑрӑва пула тыткӑна лекнӗ, анчах хӑйсен чысне тата тивӗҫлӗхне ҫухатмасӑр, Тӑван ҫӗршыва сутмасӑр пуҫӗсене хунисем, вилнисем.
2. Ҫак Саккунӑн вӑйӗ ҫав шутра 2022 ҫулхи нарӑс уйӑхӗн 24-мӗшӗнчен пуҫласа Донецк Халӑх Республикин, Луганск Халӑх Республикин тата Украина территорийӗсенчи, 2022 ҫулхи авӑн уйӑхӗн 30-мӗшӗнчен пуҫласа Запорожье облаҫӗн тата Херсон облаҫӗн территорийӗсенчи ятарлӑ ҫар операцийӗ вӑхӑтӗнче задачӑсене пурнӑҫланӑ чухне е вӗсем Раҫҫей Федерацийӗн территорине хӗҫ-пӑшалпа тапӑнса кӗнине сирсе ярас енӗпе задачӑсем пурнӑҫласа, ҫавӑн пекех Раҫҫей Федерацийӗн патшалӑх чиккин участокӗсенче тата 2022 ҫулхи нарӑс уйӑхӗн 24-мӗшӗнчен пуҫласа Донецк Халӑх Республикин, Луганск Халӑх Республикин тата Украина территорийӗсенче, 2022 ҫулхи авӑн уйӑхӗн 30-мӗшӗнчен пуҫласа Запорожье облаҫӗн тата Херсон облаҫӗн территорийӗсенче ятарлӑ ҫар операцийӗ иртекен вырӑнсемпе ҫумлӑн вырнаҫнӑ Раҫҫей Федерацийӗн субъекчӗсен чикӗ хӗрринчи территорийӗсенчи хӗҫ-пӑшаллӑ провокацисем вӑхӑтӗнче сусӑрланнине (аманнине, суранланнине, контузи пулнине) пула пуҫне хунӑ (вилнӗ) ҫынсене те ӗмӗр асӑнса пурӑнмалла тӑвассине пырса тивет.

3 статья.	Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас ӗҫри тӗп формӑсем тата Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе пурнӑҫламалли мероприятисем
1. Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас ӗҫри тӗп формӑсене тата Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе ирттерекен мероприятисене Раҫҫей Федерацийӗн "Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвасси ҫинчен" саккунӗпе килӗшӳллӗн пурнӑҫлаҫҫӗ.
2. Чӑваш Республикин патшалӑх влаҫӗн органӗсен, вырӑнти хӑй тытӑмлӑх органӗсен, обществӑпа патшалӑх пӗрлешӗвӗсен, общество пӗрлешӗвӗсен йышӑнӑвӗ тӑрӑх Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе тата ытти мероприятисем те ирттерме пултараҫҫӗ, ҫав шутра:
гражданлӑхпа патриотизм, йӑла-йӗркене ӑруран ӑрӑва куҫарассин, Тӑван ҫӗршыва хӳтӗлесе пуҫне хунӑ ҫынсене сума суса асра тытассин, Тӑван ҫӗршыв историне, Раҫҫей Федерацийӗнчи халӑхсен истори, наци тата ытти йӑли-йӗркин идейисене халӑх хушшинче сарасси; 
Тӑван ҫӗршыва хӳтӗлесе пуҫӗсене хунисене асра тытассине халалланӑ ҫарпа патриотлӑх урокӗсем, спорт мероприятийӗсем, ҫамрӑксен форумӗсене ирттересси;
Тӑван ҫӗршыва хӳтӗлесе пуҫӗсене хунисен паттӑрла ӗҫӗсем ҫинчен каласа кӑтартакан ҫут ӗҫӗ;
патриотлӑх клубӗсен, шырав пӗрлешӗвӗсен тата историпе краеведени организацийӗсен ӗҫ-хӗлне пулӑшасси;
Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе граждансен общество пӗлтерӗшлӗ пуҫарӑвӗсене пурнӑҫа кӗртесси.

4 статья.	Чӑваш Республикин Патшалӑх Канашӗн Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе пурнӑҫламалли полномочийӗсем 
Чӑваш Республикин Патшалӑх Канашӗ Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе:
1) Тӑван ҫӗршыва хӳтӗлесе пуҫӗсене хунисене Чӑваш Республикин территорийӗнче ӗмӗр асӑнса пурӑнмалла тӑвас енӗпе Чӑваш Республикин саккунӗсене йышӑнать тата вӗсене мӗнле пурнӑҫланине тӗрӗслет;
2) Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе ытти полномочисене пурнӑҫлать.

5 статья.	Чӑваш Республикин Пуҫлӑхӗн Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе пурнӑҫламалли полномочийӗсем 
Чӑваш Республикин Пуҫлӑхӗ Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе:
1) Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе Чӑваш Республикин патшалӑх политикин тӗп ҫул-йӗрӗсене палӑртать; 
2) Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе Чӑваш Республикин нормативлӑ право акчӗсене йышӑнать;
3) Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе ытти полномочисене пурнӑҫлать.

6 статья.	Чӑваш Республикин Министрсен Кабинечӗн Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе пурнӑҫламалли полномочийӗсем 
Чӑваш Республикин Министрсен Кабинечӗ Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе:
1) Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе Чӑваш Республикин патшалӑх политикин тӗп ҫул-йӗрӗсене пурнӑҫлас ӗҫе йӗркелет;
2) Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн Тӑван ҫӗршыва хӳтӗлесе пуҫӗсене хунисене Чӑваш Республикин территорийӗнче ӗмӗр асӑнса пурӑнмалла тӑвас енӗпе Чӑваш Республикин нормативлӑ право акчӗсене йышӑнать;
3) Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвассине йӗркелес ӗҫе хутшӑнать, Тӑван ҫӗршыва хӳтӗлесе пуҫӗсене хунисен ӳчӗсене тирпейлесе пытарасси тата (е) паллӑ мар салтаксене пытарнӑ вырӑнсене урӑх ҫӗре куҫарасси, Тӑван ҫӗршыва хӳтӗлесе пуҫӗсене хунисен ӳчӗсене е паллӑ мар салтаксене пытарнӑ вырӑнсене сиен кӳме пул-таракан е урӑх вырӑна куҫарма палӑртакан строительство, ҫӗр, ҫул-йӗр ӗҫӗ-семпе ытти ӗҫе пурнӑҫлама чарусем палӑртасси ҫинчен йышӑнусем тӑвать, Тӑван ҫӗршыва хӳтӗлесе пуҫӗсене хунисен ӳчӗсене тирпейлесе пытарас (ҫӗнӗрен тирпейлесе пытарас) енӗпе пурнӑҫламалли ӗҫсене хутшӑнать, Чӑваш Республикин территорийӗнче вырнаҫнӑ паллӑ мар салтаксене пы-тарнӑ вырӑнсенчи Тӑван ҫӗршыва хӳтӗлесе пуҫӗсене хунисен ят списокне тӑвассине йӗркелет;
4) Тӑван ҫӗршыва хӳтӗлесе пуҫӗсене хунисене Чӑваш Республикин территорийӗнче ӗмӗр асӑнса пурӑнмалла тӑвас енӗпе Чӑваш Республикин полномочиллӗ ӗҫ тӑвакан органӗсене (малалла – полномочиллӗ органсем) палӑртать;
5) Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе ытти полномочисене пурнӑҫлать.

7 статья.	Полномочиллӗ органсен Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе пурнӑҫламалли полномочийӗсем 
Полномочиллӗ органсем Чӑваш Республикин Министрсен Кабинечӗ палӑртнӑ компетенцийӗпе килӗшӳллӗн Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе:
1) шырав ӗҫӗсене тума полномочиллӗ патшалӑх влаҫӗн федераци органӗсемпе, Чӑваш Республикин патшалӑх органӗсемпе тата вырӑнти хӑй тытӑмлӑх органӗсемпе, обществӑпа патшалӑх пӗрлешӗвӗсемпе, общество пӗрлешӗвӗсемпе Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас ыйтусемпе ҫыхӑнса ӗҫлеҫҫӗ;
2) Чӑваш Республикин территорийӗнче шырав пӗрлешӗвӗсен ӗҫ-хӗлне пулӑшаҫҫӗ;
3) Раҫҫей Федерацийӗн "Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвасси ҫинчен" саккунӗпе, ҫак Саккунпа тата Чӑваш Республикин ытти нормативлӑ право акчӗсемпе Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе мероприятисем ирттереҫҫӗ;
4) Чӑваш Республикин Астӑвӑм Кӗнекине кӑларма материалсем хатӗрлес ӗҫе хутшӑнаҫҫӗ;
5) Раҫҫей Федерацийӗн саккунӗсемпе тата Чӑваш Республикин сакку-нӗсемпе килӗшӳллӗн Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе ытти полномочисене пурнӑҫлаҫҫӗ.

8 статья.	Вырӑнти хӑй тытӑмлӑх органӗсен Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе пурнӑҫламалли полномочийӗсем 
Вырӑнти хӑй тытӑмлӑх органӗсем Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе:
1) салтаксене пытарнӑ вырӑнсене, мемориал сооруженийӗсене тата Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнма май паракан объектсене, хӑйсен территорийӗнче вырнаҫнӑскерсене, йӗркеллӗ тытса тӑрас тата тирпей-илем кӗртес енӗпе ӗҫсем туса ирттереҫҫӗ, ҫавӑн пекех Чӑваш Республикин территорийӗнче ют ҫӗршывӑн ҫар служащийӗсене пытарнӑ вырӑнсене пӑхса тӑрас енӗпе тунӑ правительствӑсем хушшинчи килӗшӳсене пурнӑҫлас енӗпе ӗҫлеҫҫӗ;
2) салтаксене пытарнӑ вырӑнсем тулашӗнчи тата Ӗмӗр сӳнми ҫулӑм 
е Астӑвӑм ҫулӑмӗ кӗрекен мемориал сооруженийӗсене пӗрлештерсе шута илес тӗллевпе федерацин ӗҫ тӑвакан влаҫӗн полномочиллӗ органӗпе Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе ҫыхӑнса ӗҫлеҫҫӗ;
3) салтаксене пытарнӑ вырӑнсем, мемориал сооруженийӗсем тата Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнма май паракан объектсем юрӑхсӑра тухсан юсаса ҫӗнетеҫҫӗ;
4) салтаксене пытармалли ҫӗнӗ вырӑнсем валли ҫӗр лаптӑкӗсен резервне туса хураҫҫӗ;
5) Раҫҫей Федерацийӗн саккунӗсемпе тата Чӑваш Республикин сакку-нӗсемпе килӗшӳллӗн Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвас енӗпе ытти полномочисене пурнӑҫлаҫҫӗ.

9 статья.	Чӑваш Республикин Астӑвӑм Кӗнекинче Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвасси 
1. Тӑван ҫӗршыв ирӗклӗхӗпе никама пӑхӑнманлӑхне хӑйӗн пурнӑҫне шеллемесӗр сыхласа хӑварнӑ, служба, ҫар тивӗҫне мӗн вӗҫне ҫитиччен пурнӑҫланӑ ҫынсене сума суса вӗсен ҫутӑ сӑнарӗсене асра тытас тӗллевпе Чӑваш Республикин Астӑвӑм Кӗнекине кӑлараҫҫӗ.
2. Тӑван ҫӗршыва хӳтӗлесе пуҫӗсене хунӑ (вилнӗ) тата хыпарсӑр ҫухалнӑ ҫынсен ячӗсене тата вӗсем ҫинчен калакан ытти сведенисене Чӑваш Республикин Астӑвӑм Кӗнекине кӗртни вӗсене ӗмӗр асӑнса пурӑнмалла туни пулать.
3. Чӑваш Республикин Астӑвӑм Кӗнекине кӑлармалли йӗркене Чӑваш Республикин Министрсен Кабинечӗ палӑртать.
4. Вырӑнти хӑй тытӑмлӑх органӗсем Чӑваш Республикин муниципаллӑ пӗрлӗхӗсен Астӑвӑм кӗнекисене кӑларма пултараҫҫӗ, вӗсене кӑлармалли йӗркене муниципаллӑ нормативлӑ право акчӗсемпе палӑртаҫҫӗ.
5. Чӑваш Республикин Астӑвӑм Кӗнекине, Чӑваш Республикин муниципаллӑ пӗрлӗхӗсен Астӑвӑм кӗнекисене Раҫҫей Федерацийӗн саккунӗсемпе палӑртнӑ требованисене пӑхӑнса кӑлараҫҫӗ.

10 статья. Шырав ӗҫӗсене йӗркелесси тата ирттересси 
1. Чӑваш Республикин территорийӗнче шырав ӗҫне ҫавнашкал ӗҫсене тума полномочи илнӗ общество пӗрлешӗвӗсем, обществӑпа патшалӑх пӗрлешӗвӗсем йӗркелеҫҫӗ тата ирттереҫҫӗ.
2. Шырав ӗҫне ирттермелли тата ӑна мӗнле пурнӑҫланине тӗрӗслемелли йӗркене Раҫҫей Федерацийӗн "Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвасси ҫинчен" саккунӗпе тата Раҫҫей Федерацийӗн ытти нормативлӑ право акчӗсемпе, ҫак Саккунпа тата Чӑваш Республикин ытти нормативлӑ право акчӗсемпе палӑртаҫҫӗ.
3. Шырав пӗрлешӗвӗсен представителӗсем шырав ӗҫне ирттермелли ыйтусене халалланӑ паттӑрлӑх урокӗсем тата уҫӑ лекцисем ирттерсе ҫут ӗҫ ӗҫ-хӗлне хутшӑнма пултараҫҫӗ.

11 статья.	Урамсемпе лапамсене, географи объекчӗсене, организацисене Тӑван ҫӗршыва хӳтӗлесе пуҫӗсене хунисен ячӗсене памалли йӗрке 
1. Чӑваш Республикинче Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнас енӗпе вӗсен ячӗсене патшалӑх организацийӗсене парас ӗҫе Чӑваш Республикин саккунӗсемпе килӗшӳллӗн пурнӑҫлаҫҫӗ.
2. Чӑваш Республикинче Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнас енӗпе вӗсен ячӗсене урамсене тата лапамсене, муниципаллӑ организацисене парас ӗҫе Чӑваш Республикин саккунӗсемпе тата муниципаллӑ нормативлӑ право акчӗсемпе палӑртнӑ йӗркепе пурнӑҫлаҫҫӗ.
3. Раҫҫей Федерацийӗн саккунӗсемпе килӗшӳллӗн Тӑван ҫӗршыва хӳтӗлесе пуҫӗсене хунисен ячӗсене Чӑваш Республикин территорийӗнче вырнаҫнӑ географи объекчӗсене парас ӗҫе Федерацин "Географи объекчӗсен ячӗсем ҫинчен" 1997 ҫулхи раштав уйӑхӗн 18-мӗшӗнчи 152-ФЗ №-лӗ саккунӗпе килӗшӳллӗн пурнӑҫлаҫҫӗ.

12 статья.	Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнас енӗпе ирттермелли мероприятисене укҫа-тенкӗпе тивӗҫтересси
Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнас енӗпе ҫыхӑннӑ мероприятисене ирттерме, ҫав шутра Тӑван ҫӗршыва хӳтӗлекенсен паттӑрлӑхӗпе историлле ҫыхӑннӑ уйрӑм территорисем тата объектсем туса хума, ҫавӑн пекех выставкӑсем тата ытти мероприятисем йӗркелеме каякан тӑкаксене патшалӑх влаҫӗн органӗсен тата вырӑнти хӑй тытӑмлӑх органӗсен компетенцийӗсемпе (вӗсене Раҫҫей Федерацийӗн "Тӑван ҫӗршыва хӳтӗлесе пуҫӗсене хунисене ӗмӗр асӑнса пурӑнмалла тӑвасси ҫинчен" саккунӗпе палӑртнӑ) килӗшӳллӗн Чӑваш Республикин республика бюджечӗн тата вырӑнти бюджетсен укҫи-тенкипе, ҫавӑн пекех юридически тата физически сӑпатсен хӑй ирӗкӗпе паракан укҫи-тенкипе тата пулӑшу укҫипе пурнӑҫлама пултараҫҫӗ.

13 статья. Ҫак Саккун вӑя кӗресси
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

